CELEX: 32012R1124
Language: sl
Date: 2012-11-26 00:00:00
Title: Izvedbena uredba Komisije (EU) št. 1124/2012 z dne 26. novembra 2012 o uvrstitvi določenega blaga v kombinirano nomenklaturo

1.12.2012   
            
            
               SL
            
            
               Uradni list Evropske unije
            
            
               L 331/7
            
         IZVEDBENA UREDBA KOMISIJE (EU) št. 1124/2012
   z dne 26. novembra 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki so jih izdali carinski organi držav članic v zvezi z uvrstitvijo blaga v kombinirano nomenklaturo, vendar niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati na dvajseti dan po objavi v Uradnem listu Evropske unije.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 26. novembra 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Hermetično zaprt senzor za tehtanje (t. i. „tehtalna celica“), ki vsebuje merilnik deformacije v obliki mostičnega vezja z merami približno 13 × 3 × 3 cm.
                  Tehtalna celica deluje na osnovi preoblikovanja filamenta merilnika deformacije, ko je izpostavljena fizični sili. Fizična sila spremeni električno upornost filamenta, kar povzroči, da mostično vezje ni več v ravnovesju in – ob toku skozi filament – spremembo napetosti.
                  Tehtalna celica pretvarja fizično silo, tako da jo spremeni v električni signal, sorazmeren s to silo. Signal prebere, predela in prikaže naprava, ki ob predložitvi carini ni vključena.
                  Tehtalna celica se uporablja za npr. talne tehtnice, mešalnike, vsipne lijake in silosne tehtnice.
               
               
                  9031 80 98
               
               
                  Uvrstitev opredeljujejo splošna pravila 1, 2(a) in 6 za razlago kombinirane nomenklature, opomba 1(m) k XVI. oddelku ter besedilo oznak KN 9031, 9031 80 in 9031 80 98.
                  Namen tehtalne celice je pretvorba fizične sile v električni signal za namene merjenja. Ker sama ne prikaže rezultata merjenja, se šteje za nepopoln merilni instrument, ki ni naveden in ne zajet na drugem mestu v 90. poglavju. Uvrstitev pod tarifno številko 8423 med tehtnice – tehtalne naprave zato ne pride v poštev (glej tudi pojasnjevalne opombe HS k tarifni številki 9031, A, točka 30).
                  Izdelek se zato uvrsti pod oznako KN 9031 80 98 (drugi instrumenti, ki niso navedeni in ne zajeti na drugem mestu v 90. poglavju).